Okresná prokuratúra Poprad 
Štefánikova 11, 058 01 Poprad 1 	

Sp. zn. : 2 Pv 116/13/7706	Poprad, 16.1.2015
EEČ : 2-57-4-2015

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Poprad
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.5.2013, spisová značka 2 Pv 116/13/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 07.09.2012 v XXXXX, okr. XXXXX, uzatvorila Zmluvu o spotrebiteľskom úvere č. XXXXX prostredníctvom obchodného zástupcu spol. XXXXX, s.r.o., XXXXX so spoločnosťou XXXXX, s.r.o. so sídlom XXXXX ktorej predmetom bol spotrebiteľský úver vo výške 660,- €, ktorý sa zaviazala splácať v pravidelných 60-tich týždenných splátkach po 14,80 € s výškou poslednej splátky 14,48 €, t.j. celkovo s nákladmi vrátiť sumu 887,68 €, kde obchodnému zástupcovi XXXXX v zákazníckej karte uviedla, že je zamestnaná u zamestnávateľa XXXXX na pozícii predavačka s čistým mesačným príjmom 460,- €, pričom zatajila, že s ňou zamestnávateľ rozviazal pracovný pomer v skúšobnej dobe dňa 06.09.2012, aj keď o tejto skutočnosti pri uzatváraní zmluvy o úvere vedela, nakoľko prevzatie výpovede potvrdila podpisom dňa 06.09.2012 na doklade „Skončenie pracovného pomeru v skúšobnej dobe“, pričom uvedením týchto nepravdivých údajov uviedla do omylu spol. XXXXX, s.r.o. XXXXX v otázke splnenia podmienok na poskytnutie aj splácanie úveru, čím tejto spoločnosti spôsobila škodu vo výške 660,- €.  

Uznesením prokurátora Okresnej prokuratúry XXXXX zo dňa 2.5.2013, spisová značka 2 Pv 116/13/7706, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
     	Okresný prokurátor v Poprade uznesením sp. zn. 2 Pv 116/13 zo dňa 02.05.2013, ktoré nadobudlo právoplatnosť dňa 13.05.2013, v zmysle § 216 ods.1/ Tr. por. podmienečne zastavil trestné stíhanie vedené proti obv.   XXXXX, rod. XXXXX t.č. bez zamestnania,,  stíhanej pre prečin úverového podvodu podľa § 222 ods.1/ Tr. zák.,  ktorého sa dopustila tak, ako je to uvedené vo výrokovej časti tohto uznesenia.

         	Podľa § 216 ods.2/ Tr. por. určil obvinenej skúšobnú dobu v trvaní 18 mesiacov. Súčasne v zmysle § 216 ods.3/ Tr. por. uložil obv. XXXXX povinnosť v priebehu skúšobnej doby uhradiť poškodenej spoločnosti XXXXX, s.r.o. XXXXX, XXXXX spôsobenú škodu v zmysle dohodnutého splátkového kalendára zo dňa 25.03.2013. Skúšobná doba podmienečného zastavenia tr. stíhania uplynula 13.11.2014. Po uplynutí tejto doby bol vyžiadaný odpis z reg. trestov, z ktorého bolo zistené, že obvinená v priebehu skúšobnej doby nemá žiaden novší záznam a podľa charakteristiky z miesta trvalého bydliska  je hodnotená kladne.  Nebola postihnutá ani v priestupkovom konaní.  Spôsobenú škodu vo výške 660,- € uhradila sčasti v priebehu prípravného konania a sčasti v skúšobnej dobe podmienečného zastavenia tr. stíhania.

    	Podľa ustanovenia § 217 ods.1/ Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

     	V danej veci bolo zistené, že obvinená poškodenému škodu uhradila, viedla riadny život a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Kačíreková
prokurátorka